প্রেস বিজ্ঞপ্তি | ১৯:৫৬, সেপ্টেম্বর ১৬, ২০১৯
গত শুক্রবার (১৩ সেপ্টেম্বর) বিকাল ৩টায় চট্টগ্রাম জেলা পরিষদ মিলনায়তনে মুছাপুর বদিউজ্জামান উচ্চ বিদ্যালয়ের প্রয়াত প্রধান শিক্ষক আলহাজ্ব কাজী মোহাম্মদ আলমগীর স্মরনে এক শোকসভা বিদ্যালয়ের প্রাক্তন ছাত্র পরিষদের আহবায়ক রাজিবুল আহসান সুমন এর সভাপতিত্বে অনুষ্ঠিত হয়।
প্রাক্তন ছাত্র পরিষদের সদস্য সচিব ফোরকান উদ্দিন রিজভীর সঞ্চালনায় অনুষ্ঠিত শোকসভায় বক্তব্য রাখেন- সন্দ্বীপ এসোসিয়েশন চট্টগ্রাম এর সাবেক সভাপতি এ কে এম বেলায়েত হোসেন ও সামসুল কিবরীয়া, চট্টগ্রাম চেম্বারের সাবেক পরিচালক সারোয়ার হাসান জামিল সামিম, সন্দ্বীপ এডুকেশন সোসাইটি চট্টগ্রাম এর সাবেক সভাপতি ইঞ্জিনিয়ার হেলাল উদ্দিন, রুপালী ক্রেডিট কো-অপারেটিভ এর চেয়ারম্যান, বিশিষ্ট ব্যাংকার আবুল কাশেম, প্রাক্তন ছাত্র ও বিশিষ্ট আইনজীবি এডভোকেট মোহাম্মদ ইমলাক, সন্দ্বীপ উপজেলা পরিষদের সাবেক ভাইস চেয়ারম্যান আলহাজ্ব ফোরকান উদ্দীন আহমেদ, সাবেক চেয়ারম্যান আজিজ উল্যাহ, প্রয়াত প্রধান শিক্ষক কাজি আলমগীরের সহকর্মী ও গোসাইলডাঙ্গা উচ্চ বিদ্যালয়ের প্রাক্তন প্রধান শিক্ষক মোহাম্মদ আলাউদ্দীন, ছোট ভাই কাজি ইকবাল আজম, বড় মেয়ে কাজি তামান্না আফরোজ, দ্বিতীয় জামাতা অধ্যাপক জাহাঙ্গীর আলম, প্রাক্তন ছাত্র জনতা ব্যাংকের ডিজিএম জাকারিয়া, প্রাক্তন ছাত্র এডভোকেট সেকান্দর বাদশা, সন্দ্বীপ এডুকেশান সোসাইটির সাবেক সাধারন সম্পাদক সামসুল আলম, সন্দ্বীপ এসোসিয়েশানের সাধারন সম্পাদক আবু ইউসুফ রিপন,অধ্যাপক খালেদ মাহমুদ, অধ্যাপক সামসুল কবির সামিম ও প্রাক্তন ছাত্র মাষ্টার আফছার উদ্দীন রাজু প্রমুখ ।
সভায় বক্তরা বলেন- প্রয়াত প্রধান শিক্ষক আলমগীর ছিলেন সৎ, নির্লোভ ও আদর্শবান শিক্ষক। তিনি ছিলেন নীতিতে অটল, প্রশাসনে দক্ষ, প্রাতিষ্ঠানিক স্বার্থে কঠোর, বচনে স্বল্পভাষী, উচ্চ ব্যক্তিত্ব সম্পন্ন এক মহান শিক্ষক। তিনি শিক্ষকতা পেশাকে নিয়েছিলেন ব্রত হিসাবে, সাধনা হিসাবে। ৪০ বছরের শিক্ষকতা জীবনে তিনি কোন দিন প্রাইভেট টিউশনি করেননি। কোনদিন বিলম্বে বিদ্যালয়ে আসেননি। শিক্ষকতা পেশার মহত কর্মের মাধ্যমে তিনি ব্যক্তি ছাড়িয়ে একটি প্রতিষ্ঠানে রূপান্তরিত হয়েছেন।